**18.01.2022(1)**

**E-pasta nosaukums**

Par datu nodošanu E-veselībā

**E-pasta teksts**

Nacionālais veselības dienests (turpmāk – Dienests) informē, ka 2014.gada 11.marta Ministru kabineta  noteikumu Nr.134 “Noteikumi par vienoto veselības nozares elektronisko informācijas sistēmu” 6.13.apakšpunkts nosaka, ka Vienotājā veselības nozares elektroniskajā informācijas sistēmā (turpmāk - Veselības informācijas sistēma)  iekļauj šādus ierobežotas pieejamības pamatdatus par pacientu - personas norādītā kontaktinformācija (**tālruņa numurs, elektroniskā pasta adrese, faktiskā dzīvesvietas adrese**). Savukārt minēto noteikumu 11.4.1. apakšpunkts nosaka, ka ārstniecības iestāde Veselības informācijas sistēmai tiešsaistē sniedz šo noteikumu [**6.13**](https://likumi.lv/ta/id/264943#piel6.13)**.**, [6.14](https://likumi.lv/ta/id/264943#piel6.14).[2.](https://likumi.lv/ta/id/264943#piel2), [6.14](https://likumi.lv/ta/id/264943#piel6.14).[4.](https://likumi.lv/ta/id/264943#piel4), [6.17](https://likumi.lv/ta/id/264943#piel6.17).[1.](https://likumi.lv/ta/id/264943#piel1), [6.17](https://likumi.lv/ta/id/264943#piel6.17).[2.](https://likumi.lv/ta/id/264943#piel2), [6.17](https://likumi.lv/ta/id/264943#piel6.17).[3.](https://likumi.lv/ta/id/264943#piel3), [6.17](https://likumi.lv/ta/id/264943#piel6.17).[5.](https://likumi.lv/ta/id/264943#piel5), [6.17](https://likumi.lv/ta/id/264943#piel6.17).[6.](https://likumi.lv/ta/id/264943#piel6), [6.17](https://likumi.lv/ta/id/264943#piel6.17).[7.](https://likumi.lv/ta/id/264943#piel7), [6.17](https://likumi.lv/ta/id/264943#piel6.17).[8.](https://likumi.lv/ta/id/264943#piel8)apakšpunktā, [1.](https://likumi.lv/ta/id/264943#piel1), [2.](https://likumi.lv/ta/id/264943#piel2)un [7. pielikumā](https://likumi.lv/ta/id/264943#piel7) norādītos datus nekavējoties, bet ne vēlāk kā piecu darbdienu laikā pēc veselības aprūpes pakalpojuma sniegšanas pacientam ambulatorajā ārstniecības iestādē un 14 dienu laikā – stacionārajā ārstniecības iestādē.

Ārstniecības likuma 1.panta 3.punkts nosaka, ka ārstniecības iestādes ir ārstu prakses, valsts un pašvaldību iestādes, saimnieciskās darbības veicēji un komercsabiedrības, kas reģistrētas ārstniecības iestāžu reģistrā, atbilst normatīvajos aktos noteiktajām obligātajām prasībām ārstniecības iestādēm un to struktūrvienībām un nodrošina ārstniecības pakalpojumus.

Eiropas Parlamenta un Padomes regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti  un ar ko atceļ Direktīvu 95/46/EK (Vispārīgā  datu  aizsardzības  regula) (turpmāk – Regula) 6.panta 1.punkta e) apakšpunkts nosaka, ka datu apstrāde ir likumīga tikai tādā apmērā un tikai tad, ja apstrāde ir vajadzīga, lai izpildītu uz pārzini attiecināmu juridisku pienākumu. Regulas 6.panta 3. punkts nosaka, ka  šā panta 1.punkta e) apakšpunktā minēto apstrādes pamatu nosaka ar: a) Savienības tiesību aktiem; vai b) dalībvalsts tiesību aktiem, kas piemērojami pārzinim. Šādu pienākumu Veselības informācijas sistēmā tiešsaistē sniegt pacientu norādīto kontaktinformācija, ārstniecības iestādēm nosaka augstāk minētie Ministru kabineta noteikumi, līdz ar to atsevišķa pacienta piekrišana datu apstrādei konkrētā uzdevuma izpildei nav nepieciešama.

Ar personas pamatdatu apstrādi saistītās izmaksas ir iekļautas visu manipulāciju tarifu U elementā –  pieskaitāmās un netiešās ražošanas izmaksas (ar pacientu uzturēšanu saistītie izdevumi pakalpojumu apmaksai).

Ņemot vērā minēto Dienests lūdz nekavējoties uzsākt personas kontaktinformācijas (**tālruņa numurs, elektroniskā pasta adrese, faktiskā dzīvesvietas adrese**) nodošanu Veselības informācijas sistēmā par ārstniecības iestādēs uzkrāto un nenodoto informāciju no 01.01.2018.

Datu nodošanu var veikt divos veidos:

1. ievadot datus pakāpeniski tiešsaistē e veselībā sadaļā kontaktinformācija:

A picture containing graphical user interface

Description automatically generated

1. datus nodot e veselībai ar  ārstniecības iestādes izmantotās informācijas sistēmas starpniecību.

Neskaidrību gadījumā par informācijas nodošanas kārtības tehniskiem risinājumiem var vērsties [help@eveseliba.gov.lv](mailto:help@eveseliba.gov.lv)